Yebda wass la d-yettali akken uwḍen ɣer sbițar ameqqran n tizi. Malika izad deg-s usiḥi, dayen tewweḍ tifidi s iɣes i d-yurwen yides isuɣan ! Tessexleɛ merra medden yellan di sbițar-nni. Saɛid ad as-tiniḍ ula d netta yețțf addud ; iḥus ațas. D tidet ad yettaruw ala iẓmi d tugdi. Armin ugar n tamert i sɛeddan Malika, ufan ul n uqcic ur yekkat ara akken ilaq. Amek ara yewwet wul-is imi aman n yilel n tudert-is kfan. Amejjay d tefremliyin yeffeɣ-iten leɛqeel ; yal wa aniwer yuzzel ! Wa iheyya-d taxxamt anda ara d-suffɣen agrud, wa yessewjad-d allalen ilaqen… Malika tfuk deg-s tebɣest dɣa tennefsax.